આપણે સૌ ધાર્મિક છીએ એનું સૌથી મોટું ઉદાહરણ છે કે આપણે જયારે કોઈપણ દેવી દેવતાઓના મંદિર આગળથી પસાર થઈએ ત્યારે પોતાનું માથું હંમેશા ઝુકાવતાં હોઈએ છીએ, આપણે ભલે કોઈ અપરિચિત જગ્યા ઉપર ગયા હોઈએ, ભલે આપણને ખબર નથી હોતી કે કયા દેવી દેવતાનું આ મંદિર હશે છતાં પણ બસમાં, ગાડીમાં, ચાલતા કે ગમે તેમ કરી એ મંદિર ઉપર રહેલી ધજા માત્ર દેખાઈ જાય તો પણ આપણે માથું ઝુકાવી નમન કરીએ છીએ, કારણ કે આપણને દરેક દેવી દેવમાં શ્રદ્ધા છે, આસ્થા છે અને આ આસ્થા જ, આ વિશ્વાસ જ માણસને ટકાવી રાખવામાં ખુબ જ મોટો ભાગ ભજવે છે.